CELEX: 62020TN0563
Language: da
Date: 2020-09-09 00:00:00
Title: Sag T-563/20: Sag anlagt den 9. september 2020 — Satabank mod ECB

7.12.2020   
            
            
               DA
            
            
               Den Europæiske Unions Tidende
            
            
               C 423/38
            
         
      Sag anlagt den 9. september 2020 — Satabank mod ECB
      (Sag T-563/20)
      (2020/C 423/55)
      Processprog: engelsk
      
         Parter
      
      
         Sagsøger: Satabank plc (St. Julians, Malta) (ved advokat O. Behrends)
      
         Sagsøgt: Den Europæiske Centralbank (ECB)
      
         Sagsøgerens påstande
      
      
                  —
               
               
                  ECB’s afgørelse af 30. juni 2020, hvorved denne inddrog sagsøgerens tilladelse til at drive virksomhed som kreditinstitut, annulleres.
               
            
                  —
               
               
                  Sagsøgte tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat to anbringender.
      
                  1.
               
               
                  Første anbringende om, at den anfægtede afgørelse grundlæggende er behæftet med en fejl som følge af de tidligere foranstaltninger truffet af ECB og Maltese Financial Services Authority (MFSA) (det maltesiske finanstilsyn) og det forhold, at ECB ikke behandlede disse korrekt i den anfægtede afgørelse.
               
            
                  2.
               
               
                  Andet anbringende om, at den anfægtede afgørelse er behæftet med fejl i forbindelse med den hævdede tilsidesættelse, som den er støttet på.
                  
                              —
                           
                           
                              Med hensyn til de hævdede problemer vedrørende bekæmpelse af hvidvask af penge og finansiering af terrorisme (AML/CFT) gøres det gældende, at der ikke i den anfægtede afgørelse er redegjort for nogen aktuel tilsidesættelse af AML/CFT-regler, og at ECB ikke har angivet nogen afgørelse fra de kompetente AML/CFT-myndigheder om, at sagsøgeren havde tilsidesat AML/CFT-bestemmelser på tidspunktet for den anfægtede afgørelse.
                           
                        
                              —
                           
                           
                              Sagsøgeren har ligeledes gjort gældende, at den anfægtede afgørelse er behæftet med fejl vedrørende den hævdede manglende overholdelse af lovbestemte kapitalkrav. Sagsøgeren har i denne henseende gjort gældende, at den anfægtede afgørelse begrænser sig til at beskrive konsekvenserne af MFSA’s handlinger og dermed indirekte af ECB’s egne handlinger.